***Loterijas noteikumos ietveramā informācija***:

***1) preču ražotāja, izplatītāja, pārdevēja vai pakalpojumu sniedzēja nosaukums, reģistrācijas numurs un juridiskā adrese****;*

***2)*** *ja loteriju organizē cita persona****, — loterijas organizētāja nosaukums, reģistrācijas numurs un juridiskā adrese;***

**(loterijas organizētājs** — persona, kurai preču ražotājs, izplatītājs, pārdevējs vai pakalpojumu sniedzējs ir deleģējis tiesības organizēt preču vai pakalpojumu loteriju;)

***3) loterijas norises teritorija****;*

***4) loterijas norises sākuma un beigu datums****;*

**loterijas norises sākums** — loterijas atļaujā norādītais datums, no kura personas pērk preces vai saņem pakalpojumus un, uzrādot dokumentāru pirkuma apliecinājumu, piedalās loterijā

**loterijas norises beigas** — loterijas atļaujā norādītais datums, līdz kuram loterijas atļaujas saņēmējam jānosaka un jāpaziņo laimējušās personas (Beigu datums sakrīt ar laimējušo personu paziņošanas datumu.)

***5) laimestu fonds — laimestu nosaukums, sadalījums pa laimestu grupām (ja tādas ir), skaits un vērtība;***

(Piemēram, dāvanu kartei ir jānorāda dāvanu kartes vērtība, kā arī līdz kuram izlietojama, ceļojumam - kas ir ietverts šajā ceļojumā, dāvanu komplekts - jāatšifrē kādas preces ietilpst šajā komplektā.)

***6) preču vai pakalpojumu daudzums, kuru piedāvā preču vai pakalpojumu loterijas ietvaros, vai cita veida informācija par katra loterijas dalībnieka aptuvenajām izredzēm laimēt****;*

(Aptuvenās izredzes laimēt - balvu skaits / pret aptuveno dalībnieku skaitu)

***7) loterijas norises kārtība un piedalīšanās nosacījumi;***

(Īss apraksts, kas dalībniekam jāizdara, lai piedalītos loterijā)

***8) ar piedalīšanos loterijā saistītie loterijas dalībnieka izdevumi****;*

( piemēram, pasta izdevumi, sms )

***9) datums, līdz kuram iesniedzami dokumenti, kas apliecina dalību preču vai pakalpojumu loterijā;***

(Jānorāda datums līdz kuram dalībniekam jāiegādājas konkrētā prece vai pakalpojums un jāveic darbības (reģistrācija), lai piedalītos loterijā)

***10) loterijā laimējušo personu noteikšanas kārtība, vieta un datums;***

(Jānorāda adrese, datums un laiks, kad notiks izloze)

***11) loterijā laimējušo personu izsludināšanas kārtība, vieta un datums;***

(Jānorāda kur un kad tiks paziņotas loterijā laimējušās personas. Ja loterija norisinās visā Latvijas Republikas teritorijā laimējušās personas ne vēlāk kā piecas dienas pēc laimējušo personu noteikšanas ir jāpublicē vismaz vienā no plašsaziņas līdzekļiem, kas tiek izplatīts visā Latvijas Republikas teritorijā – piemēram avīze , žurnāls ,interneta adrese.)

***12) kārtība, kādā notiek pieteikšanās uz laimestu un kādā to izsniedz, kā arī tā saņemšanas papildu izmaksas, termiņš, līdz kuram loterijas dalībnieki var pieteikties uz laimestu un to saņem***

(Jānorāda, kādā veidā ir jāpiesakās pie loterijas organizētāja, jānorāda adrese, kā arī līdz kuram datumam var saņemt laimestu, kādus dokumentus vai citus apliecinājumus nepieciešams uzrādīt, lai saņemtu laimestu)

***13) informācija par to, kur loterijas dalībnieks var vērsties pretenziju gadījumā, kārtība un termiņš, kādā pretenzijas tiek izskatītas;***

(Jānorāda adrese un datums līdz kuram var iesniegt pretenzijas, kā arī cik dienu laikā izskata pretenzijas un sniedz atbildi)

***14) personas, kuras nedrīkst piedalīties loterijā;***

(Loterija organizētājs var noteikt personu loku, kuras nedrīkst piedalīties loterijā – šādā gadījumā jānorāda, kas notiek, ja konstatē, ka kāds no šī personu loka ir piedalījies loterijā.)

***15) cita informācija, ko loterijas atļaujas saņēmējs uzskata par nepieciešamu***.

*Paraksttiesīgās amatpersonas paraksts*